钦定古今图书集成/理学汇编/文学典/第137卷 > 《隋书》 > 《百官志》
## 钦定古今图书集成/理学汇编/文学典/第137卷 > 《隋书》 > 《百官志》

《陈用官式》：吏部先为白牒录数十人名，吏部尚书与
参掌人共署奏敕，或可或不可。其不用者，更铨量奏
请。若敕可，则付选，更色别，量贵贱，内外分之，随才补
用。以黄纸录名，八座通署。奏可，即出付典名，而典以
名帖鹤头板，整威仪，送往得官之家。其有特发诏授
官者，即宣付诏诰局，作诏章，草奏闻。敕可，黄纸写出
门下。门下答诏，请付外施行。